TVD, 4.12.2012


Naslov: Protest proti ukrepom v vrtcih

Napoved za voditelja:

Takojšen umik predloga ZUJF za občine v tistem delu, ki  posega v Zakon o vrtcu, 
spoštovanje obljub danih v aprilu 2012 o ne poseganju v kakovost slovenske vzgoje in izobraževanja ter takojšen odstop ministra Žige Turka. To so tri osnovne zahteve, ki so jih najprej v pismu, zdaj pa še v protestu izrazili zaposleni v vrtcih brežiške občine, ki so se danes popoldan zbrali še pred vrtcem Mavrica v Brežicah na mirnem protestnem shodu, ki je trajal 40 minut.

T- Iz Brežic GORAN ROVAN /

X- Snemalec in montažer Jože Grajžl /

Okoli 150 jeznih in ogorčenih vzgojiteljic in staršev se je danes zbralo na protestnem shodu, ki je potekal mirno, a kljub temu ob glasnem odobravanju govornikov.

NATAŠA KOSTREVC /

»Zahtevamo tudi, da vlada spoštuje dogovore, ki jih je dala aprila 2012 o neposeganju v normative in standarde kakovosti predšolske vzgoje. Menite, da ta poseg bistveno vpliva na vzgojo otrok v vrtcih? Ja, ta poseg bo globoko in drastično posegel v kakovost.«

T- ERIKA PODVINSKI /
»Ni samo to, da nam bojo vzeli plače, nas vrgli iz 30. v 19. plačilni razred, ampak tud to, zraven 24. otrok še tri zraven. Naslednje kar je, tri ure pa pol vzgojiteljice, sramota.«

T- ZVONKA DENŽIČ /

»Zaradi tega rabimo še velik zmanjšat normative, ne pa jih večat, tako ko dela vsa Evropa.«

T- KATJUŠA MLEKUŽ /

»Pač, že zdej je težko se posvečat samo enemu otroku, zdej bo pa še slabše.«

Zaposleni v vrtcih so zaradi nestrokovnosti, malomarnosti ter ignoriranja stroke tudi danes zahtevali ministrov odstop. Pri tem so jih podprli tudi starši.

T- GREGA BIZJAK /
»Tuki ni način, da bi tukej varčeval, naj se varčuje drugje. Tukej je osnova in ne moremo pri osnovi začet, a ne.«

Podporo jim je izrazil tudi sindikat. 

T- BRANIMIR ŠTRUKELJ /
X- glavni tajnik SVIZ /

»V prizadevanjih, da ne bi iz naših vrtcev naredili ptičje farme. Zdaj vlada enostransko poskuša skozi zakon o občinah poseči v normative v vrtcih, kar tako stroka kot zaposleni in starši vsi skupaj zavračajo.«

Današnji protest je minil brez izgredov, Brežičani pa so na Facebooku že napovedali novega, ta bo v nedeljo in so ga poimenovali "Shod proti političnemu elitizmu in korupciji.
